title: IN’YEKSION SUSPENZIYALAR TAYYORLASH
text: |
  IN’YEKSION SUSPENZIYALAR TAYYORLASH Pdf ko'rish
  |
  bet | 277/436 | Sana | 01.02.2024 | Hajmi | 7,28 Mb. | | #149752 |
  Bog'liq farmatsevtik texnologiya IN’YEKSION SUSPENZIYALAR TAYYORLASH
  Sterillash vaqtida osilmalar bir xilligini yo’qotadi, shuning uchun ingrediyentlarni
  xossalariga qarab sterilizatsiya qilinadi, so’ng modda aseptik sharoitda tayyorlanadi.
  Rp:
  Hydrargyri Salicylatis 5. 0
  Olei. Amyqdalari 50. 0
  Sterilisetur!
  M. D. S. In’yeksiya uchun.
  Masalan, dorixat bo’yicha dori uchun havoncha, dasta va idishlar issiq havoda sterilizatsiya
  qilinadi. Ayrim hollarda dorixonalarda havonchani sterillash uchun spirt yoqiladi, bu ishonchli
  emas (spirt yonmagan joy isimaydi). Shaftoli, bodom yog’lari issiq havoda sterillanadi. 5 g simob
  salitsilat va 2-3 g steril moy havonchada bir xil aralashma bo’lguncha eziladi. Keyin aralashma
  qolgan moy bilan aralashtiriladi va yog’ bilan yuvib sterillangan kolbaga solinadi. Qayta
  sterilizatsiya qilinmaydi, chunki sterillash osilmada flokulyasiya paydo qilishi mumkin. Bularning
  eng oddiylaridan biri natriy gidrokarbonat eritmasi.
  Rp.:
  Sol. Natrii hydrocarbonatis 3-5-7% — 100 ml
  Sterilisetur!
  D. S. In’yeksiya uchun.
  Bu eritmalarni tayyorlashdagi birdan-bir muammo bu eritmani loyqalanib — tiniqligining
  buzilishi yoki cho’kma tushib qolishidir. Cho’kma yoki loyqalanishning asosiy sababi modda
  tarkibida yoki idishda og’ir metallarning tuz qoldiqlari bo’lishi va gidrokarbonatni gidrolizi
  natijasidagi hosilalarning cho’kmasidir. Bunday holda gidrokarbonatni "In’yeksiya uchun yaroqli"
  belgisi ham, sterilizatsiyaga va saqlash muddatiga chidamli turg’un eritma olish kafolatini
  bermasligi mumkin.
  Turg’unlashtirish uchun Trilon-B ni ishlatish maqsadga muvofiq emas. Shuning uchun
  gidrokarbonatni "kimyoviy toza", "analiz uchun toza" navlari ishlatiladi. Chunki bo’lar tarkibidagi
  qoldiqlar 0,005% dan oshmaydi. Natriy gidrokarbonatni turg’unligi ayniqsa eritmada pastligini
  hisobga olib, uni past haroratda 15-20°C dan oshmaydigan va yopiq idishlarda asta aralashtirib
  eritiladi.
  Eritma uchun tanlanadigan shisha idishni neytral bo’lishi ham katta ahamiyatga ega. Uni
  rezina tiqinlar bilan berkitib alyumin qalpoq bilan mahkamlanadi.
  Idishni to’latib yuborish kerak emas, idish 4/5 qismigacha to’ldirib 1/5 qismi ochiq
  qoldiriladi, bo’lmasa idish yorilib ketishi mumkin. Shu sababli ham sterilizatorni bo’shatish 20-30
  daq. dan so’ng bo’ladi. Tayyor eritma 2 soat sovitilgandan so’ng asta aralashtirib ishlatilishi
  mumkin. pH 8,1-8,9. Saqlash muddati — 1 oy.
  |
  | |